b'\n_START_ARTICLE_\n\xc5\xa0esteropikasti kri\xc5\xbeevec\n_START_SECTION_\nOpis\n_START_PARAGRAPH_\nDol\xc5\xbeina telesa pri odraslih samicah zna\xc5\xa1a okoli 15\xc2\xa0mm, samci so pribli\xc5\xbeno za polovico manj\xc5\xa1i in so obi\xc4\x8dajno dolgi le okoli 8\xc2\xa0mm. Gre za pogostega pajka osrednje Evrope, kjer se samice pojavljajo skozi vse leto, medtem ko so samci prisotni prete\xc5\xbeno poleti. Podnevi se ti pajki skrivajo v razpokah zidov ali lubja, po \xc4\x8demer so dobili znanstveno ime (umbratica pomeni po latinsko \xc2\xbb\xc5\xbeive\xc4\x8d v sencah\xc2\xab). Zve\xc4\x8der spletejo okroglo mre\xc5\xbeo s premerom do 70\xc2\xa0cm. V njenem centru pre\xc5\xbeijo na plen preko no\xc4\x8di, zjutraj pa od sredine mre\xc5\xbee do skrivali\xc5\xa1\xc4\x8da na robu speljejo signalno nit in tam \xc4\x8dakajo na plen.'